Дружыннікі прыходзяць у райаддзел міліцыі ў вызначаны час, удзельнічаюць у разводзе, стаяць у адным страі разам з супрацоўнікамі міліцыі, слухаюць інфармацыю аб аператыўнай абстаноўцы, запісваюць альбо запамінаюць арыенціроўкі на асоб, якія знаходзяцца ў вышуку альбо прапалі і не падаюць аб сабе звестак. Пасля развода дружыннікаў замацоўваюць за нарадамі патрульна-паставой службы, і яны разам накіроўваюцца патруляваць горад па строга вызначаных маршрутах.